ผู้อารักขามัสยิดศักดิ์สิทธิ์ทั้งสอง

ผู้อารักขามัสยิดศักดิ์สิทธิ์ทั้งสอง (, ชื่อย่ออังกฤษ CTHM; ) หรือ ผู้ปกป้องสองเมืองศักดิ์สิทธิ์ เป็นตำแหน่งที่ใช้งานอย่างเป็นทางการโดยพระมหากษัตริย์ซาอุดีอาระเบียตั้งแต่ ค.ศ. 1986 ในอดีตมีการใช้ตำแหน่งนี้โดยผู้นำมุสลิมหลายคน เช่น อัยยูบิด, มัมลูก, ออตโตมัน และผู้ปกครองรัฐชะรีฟแห่งฮิญาซ บางครั้งตำแหน่งนี้ใช้เทียบกับเคาะลีฟะฮ์อิสลามโดยพฤตินัย แต่โดยหลักแล้วหมายถึงผู้ปกครองที่รับผิดชอบในการปกป้องและดูแลรักษาสถานที่ศักดิ์สิทธิ์ในศาสนาอิสลามสองแห่ง คือ มัสยิดอัลฮะรอมใน (, 'มัสยิดอันศักดิ์สิทธิ์') ในมักกะฮ์ และมัสยิดอันนะบะวี () ในมะดีนะฮ์ ซึ่งทั้งสองแห่งอยู่ในฮิญาซ ของซาอุดีอาระเบีย The Muslim 500 จัดให้ผู้อารักขาเป็นบุคคลที่มีอำนาจและอิทธิพลมากที่สุดในศาสนาอิสลามและนิกายซุนนี รวมทั้งเป็นผู้ปกครองมุสลิมและอาหรับที่ทรงอำนาจที่สุดในโลก

 ประวัติศาสตร์ 
เชื่อกันว่าคนแรกที่ใช้ตำแหน่งนี้คือเศาะลาฮุดดีน

หลังจากเอาชนะราชวงศ์มัมลูกและปกครองมักกะฮ์และมะดีนะฮ์ได้เมื่อ ค.ศ.1517 สุลต่านเซลิมที่ 1 แห่งจักรวรรดิออตโตมันได้สร้างชื่อใหม่แทน Ḥākimü'l-Ḥaremeyn (, ผู้ปกครองสองมัสยิดอันศักดิ์สิทธิ์) เป็นชื่อ Ḫādimü'l-Ḥaremeyn (; ผู้รับใช้สองเมืองอันศักดิ์สิทธิ์)İlber Ortaylı, "Yavuz Sultan Selim" , Milliyet (In Turkish)

กษัตริย์องค์แรกของประเทศซาอุดีอาระเบียที่ใช้ตำแหน่งนี้คือ สมเด็จพระราชาธิบดีฟัยศ็อล บิน อับดัลอะซีซ อาล ซะอูด (1906–1975) ส่วนสมเด็จพระราชาธิบดีคอลิด บิน อับดุลอะซีซ อาล ซะอูดทายาทของพระองค์ ไม่ใช้ชื่อนี้ แต่หลังจากนั้นสมเด็จพระราชาธิบดีฟะฮัด บิน อับดุลอะซีซ อาล ซะอูด ก็ใช้ชื่อนั้นใหม่พร้อมกับคำนำหน้า "สมเด็จ" สมเด็จพระราชาธิบดีซัลมาน บิน อับดุลอะซีซ อาล ซะอูด กษัตริย์องค์ปัจจุบัน ได้ใช้ชื่อเดียวกันหลังจากการสวรรคตของสมเด็จพระราชาธิบดีอับดุลลอฮ์ บิน อับดุลอะซีซ อาล ซะอูด เมื่อวันที่ 23 มกราคม ค.ศ.2015

 อ้างอิง